युरो २०२० : ५ वर्ष पुरानो लय खोज्दै वेल्स
युरो २०२० को समूह ‘ए’ अन्तर्गत दोस्रो खेल शनिबार वेल्स र स्विट्जरल्यान्डबीच हुनेछ । यो खेल हुनेछ अजरबैजानको बाकुमा । यो खेलबाट धेरै अपेक्षा गर्न सकिनेछ । किनभने दुवै टिम वरीयताको शीर्ष २० मा छन् । स्विट्जरल्यान्ड १३ औं भने वेल्स १७ औंमा । पाँच वर्षअगाडि युरोमा वेल्सको प्रदर्शन सनसनीपूर्ण रहेको थियो ।
लन्डन — युरो २०२० को समूह ‘ए’ अन्तर्गत दोस्रो खेल शनिबार वेल्स र स्विट्जरल्यान्डबीच हुनेछ । यो खेल हुनेछ अजरबैजानको बाकुमा । यो खेलबाट धेरै अपेक्षा गर्न सकिनेछ । किनभने दुवै टिम वरीयताको शीर्ष २० मा छन् । स्विट्जरल्यान्ड १३ औं भने वेल्स १७ औंमा । पाँच वर्षअगाडि युरोमा वेल्सको प्रदर्शन सनसनीपूर्ण रहेको थियो ।यसपालि पनि टिमको उद्देश्य त्यसै अनुसार प्रदर्शन गर्ने रहने छ । वेल्स त्यतिबेला सेमिफाइनल पुगेर पोर्चुगलसँग पराजित भएको थियो । त्यस प्रतियोगिताका खेलेका आठै खेलाडीमात्र अहिले टिममा छन् । स्पष्ट छ, वेल्सले यसपल्ट आफ्ना युवा खेलाडीमै बढी विश्वास गरेको छ । स्विट्जरल्यान्ड पनि उत्तिकै बलियो टिम हो । त्यसैले यसलाई प्रतियोगिताकै ‘डार्कहर्स’ समेत भनिएको छ । यी दुई टिमबीच ८ खेलमात्र भएका छन् । यसमा पनि अन्तिम खेल एक दशकअगाडि भएको थियो । यीमध्ये स्विस टिम ६ खेलमा विजयी रहेको छ भने वेल्सले खाली दुई खेलमात्र जितेको छ । प्रतियोगिताको समूह ‘बी’ का दुई खेल शनिबार नै हुनेछन् । यसमध्ये पहिलो खेलमा डेनमार्कले फिनल्यान्डको सामना गर्नेछ, कोपनहेगनस्थित पार्केन स्टेडियममा । डेनमार्कसँग अब्बल दर्जाका खेलाडीको कुनै कमी छैन । फिनल्यान्डको सामना गर्दा जितका लागि यही टिम बलियो प्रत्याशी रहने छ । एउटा तथ्य अर्को के निश्चित छ भने युरो २०२० फिनल्यान्डका लागि निकै कठिन परीक्षा हुने निश्चित छ । त्यसैले त भर्खरैको मैत्रीपूर्ण खेलमा फिनल्यान्ड इस्टोनियासँग पराजित रहेको थियो ।त्यसको ठीक विपरीत डेनमार्क भने लयमा छ । टोलीले युरो २०२० का लागि सक्दो बलियो टिम उतार्ने निश्चित छ । आफ्नो पछिल्लो खेलमा बोस्निया एन्ड हर्जगोभिनालाई सजिलै हराएको थियो । यी दुईबीच पुरानो प्रतिद्वन्द्विता छ । अहिलेसम्म ५९ खेल भइसकेको छ एक आपसमा । त्यसमध्ये ३८ खेलमा डेनमार्क विजयी छ । फिनल्यान्डले भने ११ खेलमा मात्र जित निकाल्न सकेको छ । पछिल्लोपल्ट यी दुई टिम सन् २०११ मा खेलेका थिए । त्यसमा डेनमार्क २–१ ले विजयी रहेको थियो । समूहको दोस्रो खेल विश्व वरीयताको शीर्षस्थानको बेल्जियम र रुसबीच सेन्ट पिटर्सबर्गमा हुनेछ । बेल्जियम आफै पनि उपाधिका लागि सबैभन्दा बलियो दाबेदारमध्ये एक हो । प्रशिक्षक रोबर्टो मार्टिनेजको नेतृत्वमा बेल्जियमले पछिल्लो समय लगातार राम्रो गरिरहेको छ । रुस भने फेरि एकपल्ट प्रतियोगितामा अन्डर डग रहेको छ । रुसको उद्देश्य रहने छ आफ्नो पहिलो खेलमा हार रोक्ने । तर जतिबेला रुस आफ्नो घरेलु मैदानमा खेलिरहेको हुनेछ, यसलाई कमजोर आँक्न भने मिल्दैन । स्पेनी खेलाडीले लिए खोपम्याड्रिड (एपी)– युरो २०२० अगाडि खेलाडी कोरोना भाइरस संक्रमण हुने डरले स्पेनी सरकारले शुक्रबार आफ्ना राष्ट्रिय खेलाडीलाई खोप लगाएको छ । प्रतियोगिता सुरु हुन तीन दिनअगाडि खोप दिइएको हो । यसका लागि सैनिकको सहयोग लिइएको थियो । म्याड्रिडनजिकै अभ्यास गरिरहेको टिमलाई खोप दिन स्पेनी सेनाको चिकित्सकीय टोलीको सहयोग लिइएको हो । स्पेनी मिडफिल्डर थिएगोले भनेका छन्, ‘सरकारले हामीलाई खोप दिएको छ, यसका लागि हामी भाग्यमानी छौं ।’ गत वर्ष कोभिड संक्रमित भएका थिएगोले मैदानमा ओर्लिनु अगाडि कुनै प्रकारको समस्या नहोस् भनेर कामना गरे । स्पेनले सोमबार आफ्नो पहिलो खेलमा स्विडेनको सामना गर्नेछ । खोप लिएकामध्ये केहीले ज्वरो र थाकेको अनुभव गर्ने गरेका छन्, तर यसको खराब प्रभाव भने रहेको छैन । स्पेनी सरकारले देशमा खोप लगाउने कार्यक्रमभन्दा अगाडि नै खेलाडीलाई यो सुविधा प्रदान गरेको हो । स्पेनी सरकारको कडा नियमअनुसार ४० वर्षमुनिका कसैले पनि खोप पाउन गरेका छैनन् । स्पेनी सरकारले टोकियो ओलम्पिकमा सहभागी हुने टोलीका सदस्यलाई पनि खोप लगाउन विशेष अनुमति दिएको छ । अहिलेको फुटबल टिमका दुई सदस्य कप्तान सर्जियो बुस्क्वेट र डिफेन्डर डिएगो लोरेन्ट कोरोना भाइरसबाट संक्रमित भएपछि समस्या भएको हो । लोरेन्टको पहिलो परीक्षणमा भने भाइरस देखिएको छैन ।गारेथ बेल (वेल्स)गारेथ बेलले चोटसँग संघर्ष गर्न थालेको धेरै समय भयो । त्यसैले उनी सायद त्यस्तो खेलाडी रहेन, जस्तो पहिले हुने गर्थ्यो । टोटेनहममा एक वर्ष ऋणमा बिताएर उनी फेरि रियल म्याड्रिड फर्कने क्रममा छन् । युरो २०२० नै उनको अन्तिम ठूलो प्रतियोगिता हुने लगभग निश्चित जस्तै छ । त्यसैले उनी राम्रो खेल्न प्रेरित रहने छन् । रियलसँगको मनमुटावका कारण उनी त्यस्ता खेलाडी देखिएका छैनन् । जतिबेला वेल्सका लागि उनी मैदानमा उत्रन्छन्, उनको प्रदर्शन बेग्लै हुने गर्छ ।रोमेलु लुकाकु (बेल्जियम)अहिलेको विश्व फुटबलमा उपलब्धिका हिसाबमा सबैभन्दा राम्रो फरवार्डमध्ये अगाडि छन् रोमेलु लुकाकु । व्यक्तिगत रूपमा बौद्धिक समेत रहेका यी खेलाडी विशेष परिस्थितिमा मौका सिर्जना गर्न सिपालु छन् । अहिले उनी लयमा छन् । उनकै प्रदर्शन मदतमा त हो इन्टर मिलानले इटालीको सिरी ‘ए’ मा युभेन्ट्सको वर्चस्व तोडेर उपाधि जितेको । बेल्जियमको प्रदर्शन पनि धेरै हदसम्म उनकै खेलमा निर्भर हुनेछ । अपेक्षा छ उनी यसमा खरो पनि उत्रने छन् । 